I 1920 ble grensen flyttet 50 km mot sør til dens nåværende plassering, etter at befolkningen hadde stemt om tilhørighetsforholdet ved en folkeavstemning i 1920. Denne følger dessuten den litt vanskelig definerbare språkgrense. I perioden 1920–1945 krevde tyske nordslesvigere en grenseflytting mot nord. På samme måte kom det etter andre verdenskrig krav om å flytte grensen mot sør. Den danske regjering erklærte imidlertid den 9. mai 1945 at grensen ligger fast. Dette ble bekreftet i et svar på britenes septembernote høsten 1946.